Madaxweyne kuxigeenka koobaad ee dowlad goboleedka Jubaland Gen.Cabdulaahi Sheekh Ismaaciil Fartaag oo isbuucyadii u dambeeyay safar shaqo uga maqnaa dowlad goboleedka ayaa maanta dib ugu soo laabtay magaalada Kismaayo iyadoo ay garoonka ku soo dhaweeyeen masuuliyiin isugu jira wasiiro,labada gudoomiye gobol,saraakiil ciidan iyo qaybaha kala duwan ee bulshada.Madaxweyne kuxigeenka ayaa soo dhaweyn kadib ugudbay madaxtooyada Kismaayo halkaas oo uu kulan khaas kula yeeshay madaxweyne Axmed kaas oo ay ku kala warqaateen.Madaxweyne kuxigeenka ayaa is soo maray wadamada Ethiopia,Italy iyo Kenya.Hoos ka daawo sawirada
Munaasibaddan qado sharafta ah ee uu casuumadeedu fidiyay Sayid Xasan Nuur Sayid C/laahi Sayid Xasan oo mudo dheer ku maqnaa dalka dibadiisa ayaa ka dhacday hotel Agan ee magaalada Kismaayo. Qadosharaftan oo uu sayidku u dhigay salaadiinta Jubaland ayaa waxaa kasoo qeybgalay, ugaasyo, Nabadoonno, aqoonyahanno, siyaasiyiin iyo waxgarad reer Jubaland ah. Ugu horeyn waxaa munaasibadda ka hadlay afhayeenka salaadiinta Jubaland Ugaas Cumar Xiireey, isagoo sheegay in uu aad ugu faraxsanyahay casuumadda uu u fidiyay Sayidka, isagoo sheegay in Sayidka ay kusoo dhaweeynayaan magaalada Kismaayo. Sidoo kale waxaa goobta ka hadlay qaar kamid ah salaadiintii iyo waxgaradkii kale ee kasoo qeybgalay casuumadda, waxayna dhammaantoood bogaadiyeen marti qaadka uu u sameeyay Sayid Xasan Nuur.